stanford-oval/wikipedia huggingface dataset:
אורית קולודני
ביוגרפיה > 1989

בתחרות שנערכה באולם בבודפשט שבהונגריה ב-22 בפברואר 1989 קבעה קולודני בריצת 200 מטר שיא אישי חדש של 25.34 שניות. יומיים לאחר מכן, בתחרות שנערכה באולם בקרלסרוהה שבגרמניה היא קבעה בריצת 60 מטר שיא אישי חדש של 7.71 שניות. שבועיים לאחר מכן, באליפות העולם באתלטיקה באולם שנערכה בבודפשט היא סיימה במקום 20 בריצת 60 מטר בתוצאה של 7.80 שניות ובמקום 14 בריצת 200 מטר בתוצאה של 25.35 שניות.
בתחרויות האתלטיקה של המכביה ה-13 שנערכו ביולי אותה שנה היא זכתה בשתי מדליות ארד, בריצת 100 מטר אחרי גילי דישון מישראל (12.13 שניות) וליזה גוריפ מבריטניה (12.22 שניות), בשלב המוקדמות היא קבעה תוצאה של 12.31 שניות ובריצת 200 מטר בתוצאה של 24.79 שניות, אחרי איריס גלעד מישראל (24.75 שניות) וליזה גוריפ (24.76 שניות).
ביוגרפיה > 1991 > שיאנית ישראל

בתחרות שנערכה באתונה שבייוון ב-22 ביוני 1991 זכתה קולודני במדליית כסף בריצת 100 מטר בשיא אישי חדש של 11.84 שניות, התוצאה השנייה בטיבה של אתלטית ישראלית בכל הזמנים, באותה העת, אחרי השיא הישראלי של אסתר רוט-שחמורוב. חודש לאחר מכן, באוניברסיאדה שנערכה בשפילד, אנגליה ב-22 ביולי היא עלתה לגמר וסיימה במקום שמיני בריצת 400 מטר בשיא ישראלי חדש של 53.66 שניות. שלושה שבועות לאחר מכן, בתחרות שנערכה בלה שו דה פון שבצרפת ב-11 באוגוסט היא זכתה במדליית כסף בריצת 200 מטר בשיא אישי חדש של 23.59 שניות, שתי מאיות השנייה איטי משיאה הישראלי של רוט-שחמורוב.
שבוע וחצי לאחר מכן, באליפות העולם באתלטיקה שנערכה בטוקיו שביפן היא סיימה במקום 16 בריצת 200 מטר בתוצאה של 24.27 שניות. בשלב המוקדמות, היא קבעה תוצאה של 23.78 שניות ובשלב רבע הגמר תוצאה של 23.61 שניות ובמקום 25 בריצת 400 מטר בתוצאה של 54.26 שניות.
באליפות ישראל באתלטיקה שנערכה אותה שנה זכתה קולודני בשתי מדליות זהב, בריצת 100 מטר בתוצאה של 11.93 שניות ובריצת 200 מטר בתוצאה של 24.05 שניות.
ביוגרפיה > 1993 ואילך > שיאנית המכביה

בתחרות האתלטיקה של המכביה הארבע-עשרה שנערכה בהדר יוסף בשנת 1993 זכתה קולודני במדליית זהב בריצת 400 מטר בשיא מכביה חדש של 54.27 שניות. באליפות ישראל באתלטיקה שנערכה בשנת 1996 זכתה קולודני במדליית זהב בריצת 400 מטר בתוצאה של 55.91 שניות. שנה לאחר מכן, באליפות ישראל באתלטיקה שנערכה בשנת 1997 היא זכתה במדליית זהב בריצת 400 מטר בתוצאה של 54.46 שניות.
תארים והישגים

בסך הכל זכתה קולודני ב-9 תוארי אליפות ישראל.
הערות שוליים

↑  שיאי המכביה
↑  דלית בונין חלפה מעל, מעריב, 9 ביולי 1984
↑  אלכס פרלסמן, הוויתור של לברן השתלם, מעריב, 8 ביולי 1985
↑  אלכס פרלסמן, הוויתור של לברן השתלם, מעריב, 8 ביולי 1985
↑  אלכס פרלסמן, יואב שרון - הישראלי המהיר, מעריב, 7 ביולי 1985
↑  אלכס פרלסמן, אחרי 10 שנים חזרה עקרת-הבית מראשל"צ לתחר וחזרה עם "זהב", מעריב, 24 ביולי 1985
↑  אלכס פרלסמן, וילסון וה"מלכה" רומן מוזהב, מעריב, 22 ביולי 1985
↑  אלכס פרלסמן, פציעת איתי אילוז העיבה על הפתיחה, מעריב, 21 ביולי 1985
↑  אלכס פרלסמן, "המלכה" עלתה על המסלול, מעריב, 23 ביולי 1985
↑  ברוריה ביגמן, 900 דולאר שגרמו אושר לאתלטית, מעריב, 20 בנובמבר 1986
↑  תוצאות של מוקדמות אליפות העולם באתלטיקה באולם, בריצת 60 מטר בודפשט 1989
↑  תוצאות של מוקדמות אליפות העולם באתלטיקה באולם, בריצת 200 מטר בודפשט 1989
| --- | --- |
בקרת זהויות :  World Athletics: 14283545  SUDOC: 129841331  VIAF: 86210182   WorldCat (עם VIAF): 86210182
אוסמנה איסופי מאיגה

אוסמנה איסופי מאיגה (צרפתית: Ousmane Issoufi Maïga; נולד ב-1946 ליד גאו) הוא ראש ממשלת מאלי לשעבר. הוא מונה לתפקיד ב-29 באפריל 2004, לאחר שבתפקידו הקודם כיהן כשר התחבורה. הוא שימש גם כשר האוצר ושר לענייני ספורט בממשלות קודמות. עיתונאים ומתנגדי משטר נוהגים לכנות אותו "פינושה".
קורות חייו

איסופי למד כלכלה באוניברסיטת קייב (כיום באוקראינה, בזמנו חלק מברית המועצות) ולאחר מכן באמריקן יוניברסיטי בוושינגטון, שבה למד בנקאות ומימון. הוא עבד בבנק העולמי ובמשרד הכלכלה הצרפתי, שבו הוא עבד כמנהל הקרן האוטונומית למימון חובות (Caisse autonome d’amortissement).
ב-2002 הוא מונה למשרת שר הנוער והספורט במאלי וארגן את אירוח גביע אפריקה לאומות שנערך בשנה זו במדינה.
אחרי היבחרו של אמדו טומני טורה כנשיא מאלי, איסופי הצטרף לממשלתו של ראש הממשלה אחמד מחמד אג חמאני ב-14 ביוני 2002 כשר הכלכלה. לאחר חילופי אישים ב-16 באוקטובר 2002 הוא הפך לשר התחבורה והתשתיות.
ב-29 באפריל 2004 מונה כראש ממשלת מאלי וכיהן בתפקיד זה עד בחירות 2007 לפרלמנט מאלי, לאחריהן הגיש את התפטרותו לנשיא טורה. טורה מינה במקומו את מודיבו סידיבה, המכהן כראש ממשלת מאלי מאז ה-28 בספטמבר 2007.
הערות שוליים

↑  ר' הכתבה "Ousmane Issoufi, alias Pinochet, aux commandes" באתר הנשיאות של מאלי
אור ברוך

ערך זה עוסק בכדורגלן ישראלי. אם התכוונתם לישיבה גדולה ספרדית בירושלים, ראו .
אור ברוך (נולד ב-29 בנובמבר 1991) הוא כדורגלן ישראלי המשחק בעמדת החלוץ בקבוצת קאל מליגת ה-USASA האמריקאית.
קריירה

ברוך נולד בחיפה ובגיל צעיר עבר עם משפחתו לארצות הברית, שם למד והתחנך בבית ספר תיכון בלוס אנג'לס, קליפורניה.
הוא שיחק במחלקת הנוער של צ'יבאס ארצות הברית, ולאחר שהתאמן בקלאב ברוז' הבלגית חתם בסופו של דבר בטיגרס המקסיקנית, וזכה עם קבוצת הנוער באליפות האפרטורה.
ב-10 במרץ 2011 הושאל ברוך לשיקגו פייר מליגת ה-MLS, עם אופציה לרכוש את כרטיס השחקן שלו. ב-19 במרץ 2011 הוא ערך את הופעת הבכורה שלו בתיקו 1–1 נגד דאלאס. ב-24 במאי הוא הבקיע את שער הבכורה שלו בתיקו 2–2 נגד טורונטו. ב-2 בדצמבר 2011 רכשה שיקגו את כרטיס השחקן שלו.
ב-13 בספטמבר 2012 הושאל ברוך לקבוצת בני יהודה תל אביב מליגת העל הישראלית. ב-22 בספטמבר ערך את הופעת הבכורה שלו בליגה הישראלית, כשפתח בהרכב בניצחון 3–1 על הפועל חיפה. שבוע לאחר מכן הבקיע את שער הבכורה שלו, במשחק מול הפועל רמת השרון שהסתיים בתיקו 2–2, ואת עונת 2012/2013 הוא סיים עם שער אחד ב-18 הופעות בליגת העל. בתחילת עונת 2013/2014 כבש שני שערים ב-12 הופעות, וב-14 בפברואר 2014 חזר לשיקגו לאחר עונה וחצי בישראל.
ב-11 ביוני 2014 עזב ברוך את שיקגו לאחר שלא זכה לדקות משחק, ולקראת עונת 2014/2015 חזר לישראל וחתם במכבי נתניה. את שער הבכורה שלו בקבוצה כבש בתיקו 1–1 מול הפועל פתח תקווה במחזור ה-20 של ליגת העל, ובסך הכל כבש בעונה זו שני שערים ב-25 הופעות.
ב-1 בספטמבר 2015 חתם ברוך לעונה אחת בקבוצת ביל-ביין מהליגה השנייה בשווייץ. ברוך כבש שער אחד ב-10 הופעות במדי הקבוצה, ובאפריל 2016 שוחרר מהמועדון. באוגוסט 2016 הצטרף לקבוצת אורנג' קאונטי בלוז מליגת ה-USL בארצות הברית. ב-29 בספטמבר 2016 חזר לישראל וחתם בהפועל פתח תקווה מהליגה הלאומית, במדיה כבש שמונה שערים ב-13 הופעות עד תום עונת 2016/2017.
בסוף חלון ההעברות של ינואר 2018 חתם בהפועל רמת גן, במדיה כבש שבעה שערים בליגה הלאומית עד תום עונת 2017/2018, ובסופה שוחרר מהמועדון.
ברוך שיחק במדי הנבחרת הצעירה של ישראל כשהשתתפה באליפות אירופה לנבחרות צעירות שנערכה בישראל ביוני 2013, ובסך הכל לזכותו 12 הופעות במדי הנבחרת הצעירה, בהן כבש חמישה שערים.
אוריינות מקצוע מדעי החברה

אוריינות מקצוע מדעי החברה היא היכולת לפתח אצל תלמידים מיומנויות של חשיבה ביקורתית כדי לנתח דיווחים ולהעריך את אמונתם, כוונתם והשפעתם, והיכולת להפוך את החלק העיוני התאורטי למעשי. החלק התאורטי כולל את התאוריות והגישות הפסיכולוגיות והסוציולוגיות והחלק המעשי כולל את התופעות שאנחנו רואים בחברה.
אוריינות במדעי החברה

אוריינות של מדעי החברה עברה שינויים והתקדמות, הפכה לדבר יותר רלוונטי בענפי מקצוע מדעי החברה. מספקים לתלמידים כלים מדעיים בעזרתם ניתן לבחון תופעות חברתיות ותפיסות אשר מעצבות את חיי היומיום בעולמנו. אוריינות מדעי החברה היא שם כולל ללימודים אשר מנסים להגדיר את החברה האנושית במושגים אחידים. מעבר לרצון להבין ולנתח את הקיים, השאיפה האמיתית היא שבסוף לימודי החברה יצליח התלמיד לנבא כיצד יפעל אדם בסיטואציה מסוימת וכיצד יהפוך את התאוריות למשהו שנמצא במציאות וחיי היום יום שלנו. מושג האוריינות התפתח והשתנה בהתאם לטכנולוגיה המשמשת את החברה.
אוריינות טכנולוגית במדעי החברה

עם השימוש הרב בטכנולוגיה במשקי הבית הפרטיים, אוריינות טכנולוגית ודיגיטלית מתייחסת לרכישת מיומנויות שונות לשם תפקוד בחיים. במהלך השנים, ובמקביל להתפתחויות בטכנולוגיה, הורחבה ההתייחסות למושג טכנולוגיה וכיום היא מוגדרך כיכולתו של אדם לגשת למגוון רחב של פעילויות ומקורות ולפעול בהם באמצעות כלים דיגיטליים. אוריינות טכנולוגית של אדם מבוססת על הרמה האוריינות הכללית שלו ובעיקר נשענת על יכולות קוגניטיביות ומיומנויות לניהול למידה.
לכן מתוך כך, הטכנולוגיה מהווה מקום מרכזי ביותר בחייהם של תלמידים. הטכנולוגיה הפכה לזירה מרכזית של פעילות עבור תלמידים לצורכי מידע, לתקשורת בין אישית, לצרכים בידוריים ולצרכים חברתיים. באמצעות הטכנולוגיה הם משחקים, מחפשים מידע, מדברים עם חבריהם, כותבים על עצמם, מציגים את תמונותיהם, מכירים אנשים חדשים, מגיבים לדברים שנאמרו ועוד. במילים אחרות, העולם הווירטואלי הפך להיות חלק בלתי נפרד מהעולם הפיסי של תלמידים ומורים.
אחד הכלים המשמשים להקניית אוריינות טכנולוגית הוא המחשב. מחשב נחשב ככלי טכנולוגי הנפוץ ביותר בחיי היום יום של התלמידים והשימושים במחשב שונים להוראת מקצועות מדעי החברה. למשל, אתר המפמ"ר למדעי החברה מאפשר למורים היוועצות בעמיתים על שאלות דידקטיות, ובעולם פותחו אתרים שונים הכוללים פורומים להיוועצות של מורים במקצוע מדעי החברה כגון, סוציולוגיה, פסיכולוגיה, מדעי המדינה ועוד. האתרים הבולטים הם אתר הארגון האמריקאי ללימודי חברה (NCSS). במהלך הלימודים התלמידים מקבלים הדרכה על מאגרי מידע ועל השימוש בתקליטור לאיתור מידע, שימוש במחשב ומאגרי מידע דורש מתלמידים מיומנויות ספיציפיות בעולם הכתיבה והקריאה, דרכו התלמידים רוכשים כלים נוספים מהאוריינות ומספקים לעצמם מיומנויות מתאימות לחשיבתם, חוזקתם וכו'.
סוגות וג'אנרים נדרשים על מנת להבין טקסטים במדעי החברה

הטקסט נחשב כחלק בלתי נפרד ומרכזי מתוכנית הלימודים במדעי החברה, לכן נדרש להיות נגיש לתלמידים וזה יבוא על ידי ביטוי חלוקת הטקסט לחלקים מרכזיים: כותרת ראשית, פתיח, גוף הידיעה, חלוקה לפסקאות. הטקסט במדעי החברה מטרתו למסור מידע כלשהו, תיאור והסבר לחומר התאורטי במדעי החברה. יש לנו שני סוגים של טקסטים במדעי חברה:
1. טקסט מדעי- יוצא מתוך גישה מדעית, הוא כתוב בשיטה ובסגנון של עיון ומחקר בלשון ייצוגית, אובייקטיבית ללא נוכחות הכותב. מטרתו- הצגת עובדות, חדשות, סקירה, הנחות יסוד, נתונים וממצאים, ללא מעורבות אישית, הטקסט מדויק ומהימן. פרטי המידע מלווים בהסברים, הגדרות, הדגמות וכו'.
מכיוון שהטקסט הוא מדעי, זה יוצא דופן מהרגיל והתלמידים בדרך כלל לא מתמודדים עם סוגי טקסטים מדעיים. לכן, כדי שהטקסט יהיה נגיש לתלמידים, אנו כמורים נציע דרכי התמודדות עם טקסטים מדעיים כמו למשל: להוסיף צבעים שונים למושגים ומונחים בטקסט, כל צבע יהיה מביע על סוג מסיום מילים לדוגמה לסווג המושגים תחת כותרות כמו- מקום וזמן, מושגים חדשים במדעי חברה, מושגים שכבר למדנו במדעי חברה, מרכיבים לשוניים ואוצר מילים. כמו כן, צריך לשים לב בטקסטים של מדעי חברה למושגים של מרכיבים תרבותיים ואם יש בטקסט ידע אמפירי אודות שינויים, הנגזר מההתנסות האישית ומהשפעתם של ייצוגים תרבותיים. גם כן לעורר בו את ההבנה של הטקסט שמייצר מעוצבות העשויה בכליו של שיח תרבותי מסוים. ושהטקסט מלמד אודות המדע ככוח תרבותי בעולם המודרני. מכיוון שמדובר במדעי חברה, צריך להרחיב על מרכיבים התרבותיים בהקשר החברתי שלהם.
2. טקסטים מערך אנציקלופדי- שמאופיין באמצעים חזותיים נלווים. כמו כן, בטקסט הזה מושגים שנוגעים להיבטים סוציולוגיים וכלכליים (קריאת נתונים, תרשימים וטבלאות), מאפיינים אלו נחשבים בסוג של דרך התמודדות להנגשת טקסט וזה בתפקידו מקל על התלמידים..
ראו גם

מדעי החברה
אוריינות
הוראה
מיומנויות למידה
מיומנויות חשיבה
לקריאה נוספת

סלומון, ג. (2000), "טכנולוגיה וחינוך בעידן המידע", אוניברסיטת חיפה, זמורה ביתן.
שמשוני, ר. ברנר, א. (2013), "סודות הלמידה - מיומנויות למידה לתלמידה חטיבת הביניים והתיכון, המדריך השלם להורה (וגם למורה)", הוצאת פסיפס.
כהן, אסתר, ולבנת, זוהר. שפת המקצועות: ידע לשוני וביטויו במקצועות לימוד שונים בחטיבת הביניים. האקדמיה הלאומית הישראלית למדעים: 2011.
Hope, W. C., "It is time to transform social studies teaching", Social Studies, v87, n4, 1996.
Scarce, R, "Field trips as shortterm experimental education", Theaching Sociology. v25, n3, 1997.
Theobald, P. "Theaching Ideas: Student made board games". Social Education, v52, n4, 1998.
הערות שוליים

↑  זו פלג דור חיים, לקויות למידה כהבניה חברתית, באתר פסיכולוגיה עברית, 6 באוגוסט 2012
↑  זו .Curriculum the across Literacy Digital). 2010 (Futurelab/sites/uk.org.futurelab.www://http from Retrieved pdf.0_handbook_Literacy_Digital/files/default
↑  זו .(2014). Z.D, Copeland. & B.S, Yu., A.J, Greene their and literacy digital of components critical Measuring :doi, Education & Computers. learning with relationships .008.03.2014.compedu.j/1016.10
↑  זו אלגלי, ארז וששון, 2011
↑  זו Stahl, R. J. and VanSickle R.L., "Cooperative learning as effective social study within the social studies classroom". In: R.J. Stahl And R. VanSickle. Cooperative Learning, NCSS, pp 1-17, 1992.
↑  זו ציבולסקי, א' "קבוצות חקר במדעי החברה", עלון למורה למדעי החברה, 2-3, 1992, עמ' 136-138
↑  זו Carine, J. A., "Using panel debates to increase students involovement in the intruductory sociology class", Teaching Sociology, v 25, N 3, pp214-218, Jul. 1997.
↑  זו ראו, למשל, ארליך מ' ונוה נ', מקום בירושלים: משחק סימולציה על רקע היסטורי, חוברת למורה, הוצאת המכון הארצי לחינוך לדמוקרטיה, 1992
↑  זו Sieber, Teaching with objects and Photographs: A guide for teachers, Indiana University, 2001
↑
↑  אנציקלופדיה למדעי החברה
איבו גולדשטיין

| --- | --- |

איבו גולדשטיין (2009)
 לידה:  16 במרץ 1958 (בן 66) זאגרב יוגוסלביה יוגוסלביה
 מדינה:  קרואטיה 
 עיסוק:  דיפלומט, סופר והיסטוריון
 מקום לימודים:  הפקולטה למדעי הרוח ולמדעי החברה, אוניברסיטת זאגרב 
 שפות היצירה:  קרואטית 
 
פרופסור איבו (יצחק) גולדשטיין (בקרואטית: Ivo Goldstein, בסרבית קירילית: Иво Голдштајн;‏ נולד ב-16 במרץ 1958, זאגרב, יוגוסלביה) הוא היסטוריון, סופר ודיפלומט יוגוסלבי-קרואטי ממוצא יהודי, חוקר תולדות יהדות קרואטיה. איבו גולדשטיין כיהן כנשיא הקהילה היהודית "בית ישראל" בזאגרב ובין 2013–2017 כיהן כשגריר קרואטיה בצרפת. מ-2017 מכהן כשגריר קרואטיה לאונסקו.
קורות חיים

איבו גולדשטיין נולד בזאגרב לסופר וההיסטוריון סלאבקו גולדשטיין. הוא רכש את השכלתו האקדמית בהיסטוריה באוניברסיטת זאגרב וב-1988 סיים את הדוקטורט באוניברסיטת בלגרד. ב-2001 מונה איבו גולדשטיין לפרופסור מן המניין באוניברסיטת זאגרב. הוא מתמחה בהיסטוריה של האימפריה הביזנטית, ההיסטוריה של קרואטיה ותולדות יהדות קרואטיה. לאורך הקריירה פרסם גולדשטיין 14 ספרים העוסקים בתחומי מחקריו. גולדשטיין כיהן כנשיא הקהילה היהודית ("בית ישראל") בזאגרב. הוא נחשב מקורב לנשיאה הקודם של קרואטיה סטייפן מסיץ'. בפברואר 2013 מונה איבו גולדשטיין לשגריר קרואטיה בצרפת וכיהן עד 2017. בשנה זו מונה לשגריר קרואטיה לאונסקו.
הערות שוליים

↑  שגרירות קרואטיה בצרפת, באתר משרד החוץ של קרואטיה, אוחזר ב-13 באוגוסט 2014 (באנגלית).
| --- | --- |
בקרת זהויות :  NLI: 987007261974805171  PLWABN: 9810611299405606  BIBSYS: 8545  BnF: cb136002752 (data)  GND: 124277624  ISNI: 0000 0001 1576 1310  LCCN: n93089187  LNB: 000050530  NKC: kup20010000032267  NTA: 189193735  SUDOC: 05349508X  VIAF: 79158706   WorldCat (עם VIAF): 79158706
איוואן גודוביץ'

איוואן גודוביץ'
איוואן גודוביץ' (ברוסית: Иван Васильевич Гудович)‏ (1741 – 1820) - מפקד רוסי, גנרל-פלדמרשל, בלט במלחמות של רוסיה עם האימפריה העות'מאנית ואיראן שהתרחשו בין 1804 לבין 1812.
גודוביץ' נולד במשפחה אצילית אוקראינית. למד באוניברסיטת קניגסברג ואוניברסיטת לייפציג. עם סיום הלימודים, בשנת 1759 החל את השרות הצבאי כקצין זוטר. היה מקורב לפיוטר השלישי. עם הגעת יקטרינה הגדולה לשלטון נעצר, אך שוחרר תוך זמן קצר. בשנת 1763 מונה לפקד על גדוד בחייל רגלים והשתתף איתו בקרבות בפולין.
במהלך המלחמה העות'מאנית-רוסית (1768–1774) השתתף במספר קרבות, כולל קרב לרגה וקרב קגול. בהיותו מפקד של יחידה נפרדת נכנס לבוקרשט. לאחר המלחמה הועבר לאוקראינה. בשנים 1785–1796 היה מושל של ריאזן וטמבוב.
במהלך המלחמה העות'מאנית-רוסית (1787–1792) חזר לשירות צבאי. בשנת 1790 הועבר לחזית הקווקז ובנובמבר 1790 בראש כוח של 7 אלף חיילים כבש את אנאפה בה ישב חייל מצב של 15 אלף חיילים. פעל לחיזוק הביצורים באזור ופקד על הקמת מספר מבצרים.
בשנת 1796 עזב את השרות הצבאי. בתחילת שלטון של פאבל הראשון הוחזר לשירות צבאי. הייתה לו ביקורת קשה על הכנסת שיטות פרוסיות לצבא רוסי ולכן בשנת 1800 שוחרר מהשרות.
בשנת 1806 הוחזר לשירות והתמנה למפקד העליון של הכוחות בגאורגיה ודאגסטן. השתתף אופן פעיל במלחמות עם האימפריה העות'מאנית וממלכת פרס שרוסיה ניהלה במהלך תחילת המאה ה-19 באזור.
השלכות של פציעה קשה במהלך קרב שהתרחש בשנת 1807 גרמו לכך שהוא עזב את השרות הפעיל הצבאי. בשנת 1809 התמנה למושל מוסקבה. בשנת 1812 עזב את השרות הממלכתי ועבר לאחוזה משפחתית.
אזור קפילרי

אזור קפילרי או "אזור שוליים נימי" (באנגלית: "Capillary Fringe") הוא שכבת קרקע הנמצאת מעל מפלס של מי תהום שבו נמצא מים בגלל נימיות.
המים באזור קפילרי נקראים מים נימיים (גם: "מי קיבול" או קפילריים), והם מוחזקים בנקבוביות קטנות בכוחות קפילריים - כוח הנימיות. מים אלו זמינים לצמחים מכיוון שהם מוחזקים על ידי מתח פנים בלבד (בניגוד למים היגרוסקופיים למשל).
האזור הקפילרי נמצא בתווך בין מפלס מי התהום לתווך הבלתי רווי.
במקורות שונים ניתן למצוא מילים נרדפות למונח זה: אזור מים נימיים/קפילריים, אזור נימי/קפילרי, סְפָר נימי/קפילרי.
הערות שוליים

↑  עמנואל מזור, גאולוגיה בפטיש ישראלי, הוצאת האוניברסיטה הפתוחה, פרק 12, עמ' 282
↑  הידרוסטטיקה - הרצאה 3, הטכניון
↑  מילון למונחי קרקע (תשכ"ו 1966) של האקדמיה ללשון העברית
↑  מילון למונחי קרקע (תשכ"ו 1966) של האקדמיה ללשון העברית, מילון הידרולוגיה (תשל"א 1971)
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
אוז'י"ף

אוז'י"ף (בצרפתית: UGIF, ראשי התיבות של Union générale des israélites de France) היה ארגון של יהודי צרפת בתקופת השואה.
הארגון הוקם ב-29 בנובמבר 1941 על ידי ממשלת וישי לבקשת הנאצים, במטרה לרכז את כל הארגונים היהודיים תחת קורת גג אחת ולפקח על פעילות היהודים ועל ענייניהם הקהילתיים, וזאת בהמשך ל"וועדה המתאמת של ארגוני הסעד בפריז רבה" ו"הוועד המרכזי של ארגוני הסעד היהודיים" שפעל בדרום. בראשו עמד רמון ראול למבר.
אוז'יף היה כפוף לקומיסריה הכללית לעניינים יהודיים כגוף הביצועי של המדיניות עליה החליטו הכובשים.
רקע

עד הכיבוש הנאצי לא היו בצרפת חוקים מפלים כנגד יהודים באשר הם יהודים, אם כי היו חוקים שהגבילו מהגרים. צרפתים רבים ראו בזרים ובמיוחד ביהודים איום על יציבות הכלכלה בצרפת מאחר שנתפשו ככאלו שיגזלו מקומות עבודה מצרפתים. בנוסף, חשדו בהם שלא יהיו נאמנים ללאום הצרפתי, ולא ישתלבו בחברה ובתרבות הצרפתית. לכן, כבר בשנות השלושים חוקקו חוקים שהגבילו את העסקתם של עובדים זרים ופליטים שחיו בצרפת. נקבעו מכסות עבודה לכאלו שאינם אזרחי צרפת. כתוצאה מכך רבים מהפליטים יהודים שחיו בצרפת, כולל פליטים וותיקים, היו מחוסרי עבודה או שנאלצו לעבוד באופן לא חוקי.
גם גלי הפליטים שהגיעו לצרפת מגרמניה וממדינות השפלה היו זקוקים לסיוע, בעיקר במזון ובמגורים, קופות גמילות החסדים המקומיות לא עמדו במעמסה ולכן הקימו היהודים המבוססים יותר, שהיו בעיקר איזראליטים, ארגוני סעד וסיוע שהתאחדו בינואר 1941 ל"וועדה המתאמת של ארגוני הסעד בפריז רבה" (Comité de Coordination des Oeuvres de Bienfaisance du Grand Paris), הוועדה פעלה בשטח הכבוש ותיאמה את כל הפעילויות של הגופים היהודיים.
הפליטים שנמלטו מהשטח הכבוש אל השטח שבשליטת וישי נזקקו גם הם לסיוע. ולכן הוקם "הוועד המרכזי של ארגוני הסעד היהודיים" (Commission Centrale des Organisations Juives D`Assistance; CCOJA) שפעל בדרום.
כבר ב-25 באפריל 1941 כתבה מפקדת הכיבוש בפריז-רבתי לשלישות מפקדת הכוחות הגרמניים:
"ארגון יהודי כללי מחייב עבור האזור הכבוש [...] יצטרך להקיף את ארגוני הסעד והעזרה הוותיקים בקהילות היהודיות בצרפת. הוא יהפוך למוסד היחיד בעל סמכות לשאת ולתת עם רשויות הכיבוש ועם המנהל הצרפתי בבעיות הכלליות הנוגעות ליהדות, ולבצע את המטלות שיוטלו עליו [...] ארגון יהודי מחייב ימלא תפקיד נכבד בתחום החינוך היהודי, הסיוע הכללי ועידוד ההגירה היהודית"
בעקבות מבצע ברברוסה ותחושת הבגידה התחילו הקומוניסטים הצרפתים במעשי טרור כנגד כוחות הכיבוש הגרמנים. כתוצאה מכך לחצו הגרמנים על שלטון וישי להדק את שיתוף הפעולה ולנקוט באמצעים כנגד מתנגדי השלטון.
האס. דה. ודנקר ניצלו מצב זה למנות בראש הוועדה המתאמת יהודים שחשבו שישתפו אתם פעולה. עובדה זו, יחד עם גל המאסרים גרמו לכך שחלק מנציגי היהודים המהגרים הפסיקו לשתף פעולה עם הוועדה המתאמת וחלק הצטרפו לארגון "סולידריות" הקומוניסטי שמראש לא היה חבר בוועדה. במאי 1941 פרש ארגון "רחוב אמלו" מהוועדה, מכאן שהוועידה ייצגה למעשה רק את האיזראליטים.
מטרתו הרשמית של האוז'יף הייתה: "להבטיח את ייצוגם של היהודים לפני הרשויות הציבוריות, בענייני סעד, רווחה ומעמד חברתי".
מאבק יהודי כנגד הקמת האוז'י"ף

אחד מהארגונים החשובים שייצגו את המהגרים היה "הסתדרות החברות היהודיות של צרפת" שנוסד בשנת 1923 וייצג את  הפליטים היהודים ממזרח אירופה שהשתקעו בצרפת.
בנוסף לו היו ארגוני סיוע נוספים שהוקמו על ידי ועבור המהגרים.
ארגוני המהגרים התנגדו לכל שיתוף פעולה עם הגרמנים ולכן היו נגד הקמת אוז'י"ף שמראש שם לו כמטרה שיתוף פעולה כזה.
נקודת התנגדות נוספת של ארגוני המהגרים הייתה ההגדרה כי רק אזרחי צרפת יוכלו להיות חברים בהנהלת הארגון החדש, הגדרה שדחקה את רגליהם של כל נציגי המהגרים. גם הקונסיסטואר (ועד קהילות יהודי צרפת) התנגד להקמת אוז'"ף, בעיקר היות שהקמת הארגון התבססה על שלילת השוויון של יהודי צרפת, שוויון שהושג במאמץ רב.
פעולות הארגון

האוז'י"ף בכל שטחי צרפת היה נתון למרותה ופיקוחה של הקומיסריה לעניינים יהודיים שהייתה בעצמה תחת פיקוח הגרמנים והשלטון הצרפתי.
על אף שבחוק להקמת האוז'י"ף נקבע כי הוא יפעל כגוף אחד בכל רחבי צרפת, בפועל הפעילות של האוז'י"ף בשטח הכבוש הייתה נפרדת מפעילות האוז'י"ף בשטח שבשליטת וישי.
האוז'י"ף בדרום תיפקד כארגון גג לכלל ארגוני הסיוע היהודים וכל ארגון שמר על אוטונומיה חלקית בפעולתו ובהנהגתו בעוד שבצפון היה האוז'י"ף הארגון המרכזי של הפעילות ומולו עמדו רק מעט ארגוני פורשים.
ג'ולייט שטרן פעלה במסגרת הארגון אך למעשה הייתה "סוכנת כפולה" ופעלה להצלת ילדים יהודים רבים.
לקריאה נוספת

תולדות השואה צרפת, עורך: אשר כהן, יד ושם, ירושלים, תשנ"ו
ירחמיאל כהן, "תגובת היהודים על הרדיפות בצרפת", במסגרת הערך "צרפת", האנציקלופדיה של השואה, כרך 4, עמ' 1,059–1,062
רנה פוזננסקי, להיות יהודי בצרפת 1939–1945, יד ושם, ירושלים, תש"ס
אזור צפון-מערב (קמרון)

| --- | --- |

 מדינה:  קמרון קמרון
 מושל:  אדולף ללה לאפיקיו
 בירת האזור:  במנדה
 תאריך ייסוד:  1972 
 שטח:  17,300 קמ"ר
 גובה:  1,565 מטרים
 אוכלוסייה:  ‏
  ‑ באזור:  1,968,578 (2015)
 קואורדינטות:  5°57′41″N 10°09′06″E﻿ / ﻿5.9613888888889°N 10.151666666667°E﻿ / 5.9613888888889; 10.151666666667 
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אזור צפון-מערב מוגדלת) במנדה באלי קומבו וום אקו דרום-מערב אדמאווה המערב ניגריהצפון-מערב(למפת אזור צפון-מערב רגילה) במנדה באלי קומבו וום אקו דרום-מערב אד. המערב ניגריהצפון-מערב tabBackground:;tabBorder:#aaa;defaultTab:0;
 
אזור צפון-מערב (בצרפתית: Région du Nord-Ouest) הוא אזור בקמרון.
באזור מתגוררים 1,968,578 תושבים (נכון ל-2015). בירת האזור היא במנדה.
נפות

מבחינה מנהלית אזור הצפון מחולק ל-7 נפות.
| שם הנפה | שם בצרפתית | בירת הנפה | אוכלסייה (נכון ל-2001) |
| --- | --- | --- | --- |
| בויו | Boyo | פונדונג | 169,725 |
| בואי | Bui | קומבו | 322,877 |
| דונגה-מאנטונג | Donga-Mantung | נקמבה (אנ') | 337,533 |
| מנשום | Menchum | וום | 157,173 |
| מזאם | Mezam | במנדה | 465,644 |
| מומו | Momo | מבנגווי (אנ') | 213,402 |
| נגו-קטונז'יה | Ngo-Ketunjia | נדופ | 174,173 |
אטלסיב סיביו

אטלסיב סיביו (ברומנית: Clubul Sportiv Universitar Atlassib Sibiu) היא קבוצת כדורסל רומנית מהעיר סיביו. המתמודדת בליגת העל הרומנית וביורופקאפ.
מועדון הכדורסל של אטלסיב סיביו הוקם בשנת 1971, ובעונת 1977/78 החל לשחק בליגה הבכירה ברומניה.
אוהדי הקבוצה ידועים כרעשניים מאוד, שממלאים את האולם הביתי בכל משחק.
תארים והישגים

הליגה הרומנית :
אליפות (2): 1995, 1999
מקום שני: 1998, 2019
חצי גמר: 2004, 2006, 2008, 2009
הגביע הרומני :
זכייה (1): 2019
חצי גמר: 2006, 2007
השתתפות באירופה

1994-1995: גביע קוראץ'
1995-1996: גביע אירופה לאלופות
1998-1999: גביע קוראץ'
1999-2000: גביע קוראץ'
2008-2009: רבע גמר היורוצ'לנג'
שמות קודמים

בכל פעם שהוחלף הספונסר הראשי, שמה של הקבוצה השתנה בהתאם:
בלנטה (91-92)
CSU פורסט (96-98)
CSU אסטרל (98-99)
CSU פטרום (99-04)
CSU ברי טריי (04)
CSU אטלסיב (04-09)
CSU סיביו (09-11)
CSU אטלסיב סיביו (11-)
איבו אמימי

איבו כריסט אמימי (באנגלית: Evo Christ Ememe; נולד ב-30 באפריל 2001 בניגריה) הוא כדורגלן ניגרי המשחק בעמדת קשר הכנף בקבוצת עירוני קריית שמונה.
קריירת מועדונים

אמימי הגיע למחלקת הנוער של מוסטה בשנת 2019. בשנת 2020 החל לשחק בקבוצה הבוגרת של המועדון במסגרת ליגת העל המלטזית. הוא ערך 60 הופעות ליגה במדי המועדון, בהן הבקיע 18 שערים.
ביוני 2023 חתם אמימי בקבוצת עירוני קריית שמונה מהליגה הלאומית.
הערות שוליים

↑  מערכת וואלה! ספורט‏, עירוני קרית שמונה החתימה את אבו כריסט אמימי לשנתיים, באתר וואלה, 25 ביוני 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איבו אמימי".
אולימפו

קלוב אולימפו (בספרדית: Club Olimpo; מוכר גם כאולימפו דה באיה בלנקה, או בפשטות אולימפו), הוא מועדון ספורט מהעיר באיה בלנקה שבארגנטינה המשחק בליגת המשנה הארגנטינאית. המועדון נוסד ב-15 באוקטובר 1910, ופעילויותיו העיקריות הן בתחומי הכדורגל והכדורסל.
אף על פי שאת הישגיו הגדולים ביותר השיג המועדון בענף הכדורסל (שתי אליפויות ליגת העל הארגנטינאית בכדורסל בשנות השבעים), מאז ומעולם היה הכדורגל תחום פעילותו העיקרי.  קבוצת הכדורגל של המועדון משחקת כיום בליגת העל הארגנטינאית.
מלבד שני ענפי הספורט שהוזכרו, קיימות במועדון מחלקות ספורט נוספות: שחייה, התעמלות מכשירים, אייקידו, ג'ודו, גלגיליות, משקולות וכדורעף.